ฉีดไอซ์2เข็ม หนุ่มคลั่ง ก่อนล้มคว่ำเลือดออกปาก ดับสยอง 
หนุ่มใหญ่วัย 49 ปี เสียชีวิตคาบ้านย่านปากเกร็ด สภาพมีเลือดออกปากกองใหญ่ ข้างศพมีไซริงค์ฉีดยา เพื่อนบอกมาหาที่บ้าน เห็นว่าฉีดไอซ์ไป 2 เข็ม ก่อนคลุ้มคลั่งทำลายข้าวของ ล้มคว่ำหน้าแน่นิ่ง     ,เวลา 22.00 น. วันที่ 6 ส.ค. ร.ต.ท.พันธ์พงศ์ ภูริวัฒนพงศ์ รอง สว.(สอบสวน) สภ.ปากเกร็ด จ.นนทบุรี รับแจ้งมีผู้เสียชีวิตภายในบ้านเลขที่ 77/489 หมู่ 1 หมู่บ้านดวงแก้ว ถนนติวานนท์ ต.บ้านใหม่ ไปสอบสวนพร้อมด้วย พ.ต.อ.พงศ์จักร ปรีชาการุณพงศ์ ผกก. พ.ต.ท.นภธร วาชัยยุง รอง ผกก.ป สภ.ปากเกร็ด แพทย์สถาบันนิติวิทยาศาสตร์ และเจ้าหน้าที่กู้ภัยมูลนิธิป่อเต็กตึ๊ง ,ที่เกิดเหตุเป็นบ้านทาวน์เฮาส์ 2 ชั้น บนชั้น 2 พบศพ นายพงษ์ธนกร หรือเอ อุ่นทน อายุ 49 ปี เจ้าของบ้าน นอนคว่ำหน้าเสียชีวิตอยู่บนพื้น ในสภาพเลือดออกปาก ข้างศพพบไซริงค์ฉีดยาตกอยู่ ทางเจ้าหน้าที่จึงเก็บไว้เป็นหลักฐาน นอกจากนี้ข้าวของภายในห้องล้มระเนระนาดกระจัดกระจาย ,จากการสอบปากคำ นายเอ๋ (นามสมมติ) อายุ 31 ปี ให้การว่า ตนเป็นเพื่อนกับผู้เสียชีวิต ก่อนเกิดเหตุได้เดินทางมาหาที่บ้านเห็นผู้เสียชีวิตฉีดยาไอซ์เข้าไป 2 เข็ม จากนั้นผู้เสียชีวิตมีอาการคลุ้มคลั่งทำลายข้าวของก่อนนอนคว่ำหน้าแน่นิ่งไป กระทั่งเสียชีวิตในที่สุด เบื้องต้นเจ้าหน้าที่คาดว่าสาเหตุการเสียชีวิตน่าจะเกิดจากการเสพยาเกินขนาด อย่างไรก็ตามจะได้สอบสวนหาสาเหตุที่แท้จริงอีกครั้ง.
หนุ่มใหญ่วัย 49 ปี เสียชีวิตคาบ้านย่านปากเกร็ด สภาพมีเลือดออกปากกองใหญ่ ข้างศพมีไซริงค์ฉีดยา เพื่อนบอกมาหาที่บ้าน เห็นว่าฉีดไอซ์ไป 2 เข็ม ก่อนคลุ้มคลั่งทำลายข้าวของ ล้มคว่ำหน้าแน่นิ่ง    
ฉีดไอซ์,เสพไอซ์เกินขนาด,เสพยาเกินขนาด,ข่าวทั่วไป